Angin kang obah nerjang lumah segara, sithik baka sithik minangka obahé ombak kang nggulung. Saya kenceng angin kang nerjang lumah segara, saya gedhé uga ombak kang dikasilaké. Marga dhasar ombak kena dharatan nalika menyang pasisir, ombak ngalon amarga ana gèsèkan. Nalika iku, pucuk ombak tetep mlaku banjur wutah. Yèn ing segara kadadéan gelombang ombak kang gedhé banget, ing pasisir bakal kawentuk pucuk ombak kang dhuwur lan wutahan kang gedhé.